
Reﬂ ekshon di siman 
LEPNAN KU TA ALIMENTÁ 
OTRO 


“Lepnan di e hustu ta alimentá hopi hende, ma e 
bobo ta muri pa falta di komprendementu.” Proverbionan 
10:21(BS) 


Laga ku nos lepnan lo alimentá otro e versíkulo akí ta 
bisa. Kon asina? 
Dor di papia palabranan pa ediﬁ ká, pa animá i pa koregí 
otro den amor. 
Kòrda si ku nos mes mester ta praktikando loke nos ta 
konsehá otro. 
Pidi Dios yuda nos pa komprondé kiko E ta papia ku nos 
i pa hasié. Esta pone na práktika, pasobra Dios Su Palabra 
ta bisa ku e bobo ta muri pa falta di komprendementu. 
E bobo den e versíkulo akí, no ke men ku e no sa nada, 
ma dor ku e ta skucha pero no ke hasi loke Dios ta spièrt’é i 
mustr’e, e ta muri pa falta di komprondementu. Esei ta duna 
e idea ku e no ta mira e peliger i ta kai fásil den dje. Hopi 
biaha esei ker men tambe ku e ta keda ripití mesun kosnan 
ku no ta bon i asina e ta hinka su kurpa den peliger. 


Orashon: Tata, yuda mi pa mi lepnan por alimentá otro 
ku Bo palabra. Yuda mi usa palabranan ku ta lanta otro i 
animá otro. Ku tur loke ku sali for di mi boka lo ta pa ediﬁ ká 
i no pa destruí. Yuda mi kontribuí na e bida di otro. 
Yuda mi komprendé loke un otro ta spièrta mi riba dje i 
ku lo mi obedesé Bo, dor di hasi tambe loke Bo ta papia ku 
mi i mustra mi. Danki pa Bo yudansa, amèn. 


Diannenara Mercera 


Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Djaluna 21 novèmber 2022 


12.00 Aktualidat: 
Marcelino Mauricio 
13.00 Aki Boneiru: 
Rietdekken Sabana 
14.00 Herensia: 
Frank Goeloe 
15.00 BAPA: 
Sulvienne (Kuchi) Martijn 
16.00 Herensia Curaçao: Clark Jansen 
17.00 Aki Aruba: 
Desiree C. Correa 
18.00 Herensia 
Curaçao: Angela Poulina 
19.30 Puerto Latino: 
Luis Zárraga 


20.00 Herensia: 
Stanley Brown 
21.00 Dokumental: 
30 Mei 1969 Gritu di Un Pueblo 
22.30 Herensia: 
Olinda Rasmijn 
23.00 BAPA: 
Timothy Vaseur 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

Si no para nan, nan ta 


kita tur nos kosnan! 


sá ku investigashon na Bonlab i aparentemente a topa ku mal 
maneho i iregularidat, ku a kondusí na ponementu di e direktor, 
ingeniero Reginald (Yonchi) Dortalina, riba nòn-aktif i despues a 
retir’é. 
Te awe sinembargo no a sali eksaktamente na kla kiko a sosodé 
presis na BonLab. Kiko Dortalina a hasi òf no a hasi bon? 
Pa kolmo ta un boneriano, un di nos mes hendenan, a usa pa 
likidá un di nos mes hendenan. Kasi ta pone bo bai bèk den e 
tempu ku e opresornan hulandes tabata usa nos katibunan mes 
komo bomba pa likidá otro katibu. Yunan di tera ku pa motibu di 
posishon i plaka ta laga hulandesnan usa nan. 


Trahadónan di BonLab ta determiná pa evitá likidashon di labo- 
ratorio aki. Ku nan rason! Si no para Hulanda i e mònster di Mari- 
adal ku nan a krea pa tin kontròl riba kuido na Boneiru, Boneiru ta 
pèrdè tur kos. Henter kuido bou di un solo paraplü, Mariadal, ku 
huntu ku ZVK ta bai hasi i deshasí ku kuido. 
Ta fresku ainda den nos memoria kon Mariadal a kuminsá na bus- 
ka gara riba e sektor di botika. Doñonan di Botika Korona i Bo- 
tika Bonaire a sukumbí, pero Botika Sabana a para fuerte te awe. 
Despues Bonlab a bira e target. Kueste loke kueste mester yega 
asina leu ku ta sera e botika aki, pa asina e sektor aki tambe bai 
bou di Mariadal. 
A usa diferente senario pa tumba BonLab. Por ehèmpel a kumin- 

KRALENDIJK- Djalu- 
na 21 di novèmber un grupo 
di hende a reuní na kas sin- 
dikal komo sosten na e kou- 
sa pa mantené BonLab hab- 
rí. Sindikato Federashon 
General di Trahadónan di 
Boneiru (AFBW) a hasi 
yamada na pueblo boneri- 
ano pa manifestá. E grupo 
a marcha pa Direktorado 


MANIFESTASHON 
PA BONLAB 


Komunidat i Kuido i a en- 
tregá un karta dirigí na Sek- 
retario di Estado, Maarten 
van Ooijen di Ministerio 
di Salubridat Públiko, Bi- 
enestar i Deporte (VWS). 
Den kua ta urgi van Ooijen 
pa rekonsiderá su desishon 
pa terminá kolaborashon ku 
BonLab 
Segun 
Norwin 
(Nò- 


chi) Willem, konsehero di 
USIBO, Sekretario di Es- 
tado a demostrá un aktitut 
arogante ningando na sinta 
ku delegashon di Boneiru. 
“Awe sí no tin otro manera, 
e tin ku bin. Mi ta bai mas 
leu, awor e tin ku bin sinta 
ku asta sindikato. Pakiko el 
a lag’e yega asina leu?”, e 
ta bisa. 


Insertidumbre 
No por deskartá e senti- 
mentu di insertidumbre ku 
ta reina bou di e emplead- 
onan di BonLab. Aktual- 
mente tin 15 persona den 
servisio di e laboratorio. 
“Mi tin mas ku 40 aña trah- 
ando. Mi no ta wòri p’ami, 
pero asin’aki nos mes ta 
demotivá e hóbennan ku ke 
bin traha pa un mihó Bonei- 
ru”, un empleado ta bisa. 
Ta remarkabel ku no 
tabatin hopi hende partisi- 
pando na e manifestashon. 
Si tene na kuenta ku AFBW 
tin kasi 1000 miembro, 


a spera sigur mas hende. 
“Nos ta konsiente ku e ko- 
munidat aki no ta unu ku 
sali akshoná fásil riba kaya. 
E ta un proseso”, Willem 
ta spilka. Apesar ku e mal- 
kontentu pa ku e situashon 
di BonLab ta biba den e ko- 
munidat, ainda tin un drèm- 
pel pa e siudadano mustra 
su kara i akshoná. “E storia 
aki tambe ta kaba ku éksito. 
Meskos ku e manifestashon 
di 5 di mei último.” 
E potrètnan ta duna 
un impreshon di e mani- 
festashon pa BonLab. 

KRALENDIJK 
– 
Djadumingu 
kampionato 
mundial di futbòl a ku- 
minsá na Qatar. Despues di 
basta tempu di preparashon 
i konstrukshon di stadion- 
nan na Qatar, porfin e dia a 
yega. Anke ku e temporada 
di mundial ta den fin di aña 
e biá akí dor di kondis- 
honnan di klima kayente 
na Qatar, e entusiasmo ta 
grandi di parti di e dife- 
rente paisnan ku ta parti- 
sipá i nan fanátikonan. 
Den e temporada di 
mundial, BONERIANO ta 
pone dos bala di mundial 


Oportunidat pa gana sèn kèsh i bala di FIFA 
Mundial ku BONERIANO 


Qatar 2022 pa dos persona 
ku partisipá den e kampaña 
ku ta ranka sali djaweps 
promé di desèmber. 
Djaluna 19 di desèm- 
ber lo anunsiá e ganador- 
nan den korant i lo hasi 
e opsekio djaluna atardi 
4’or na ofisina di Bonaire 
Communication Services 
(BCS). 
Pa partisipá, kumin- 
sando djaweps promé di 
desèmber, tur dia lo sali 
den korant un formulario. 
Pa partisipá mester kòrta 
esaki i entregá na ofisina di 
BCS. 


Último dia pa entregá 
formulario di partisipashon 
ta djaluna 12 di desèmber 
pa 5’or di atardi. 
Dia 13 di desèmber lo 
kuminsá 
ku 
partidonan 
semi-final rumbo pa final 
di Qatar 2022, kua lo tuma 
lugá djadumingu 18 di 
desèmber. 
BONERIANO lo saka 
na final dos ganador riba e 
fecha menshoná i tur hende 
por partisipá. Mas korant 
bo kumpra, mas chèns bo 
tin pa partisipá i gana. No 
ta aseptá fotokopia di e for- 
mulario. 


Tur dato personal di par- 
tisipantenan mester ta legi- 
bel i korektamente yená. 
Sí tin formulario ku no ta 
kompletamente yená, òf ku 
no ta legibel, esakinan ta 
keda deskualifiká. 
E promé premio ta un 
bala di original di FIFA 
Qatar 2022 i 200 dòler 
kèsh miéntras e segundo 
premio ta un bala original 
FIFA Qatar 2022. 
Promé premio ta bai na 
e esun ku por pronostiká 
kampion mundial, e skor 
final i e dos paisnan ku lo 
topa otro den final di mun- 


dial di Qatar. 
E segundo premio lo bai 
pa e esun ku por pronostiká 
e skor final i e paisnan ku 
lo topa otro den e partido 
pa e di tres i kuater lugá. 
Den kaso ku tin mas ku un 
ganador di e promé premio 
i di dos premio, lo pone es- 
akinan den tómbola i saka 
dos ganador. 
Di djaluna pa djasabra 
tur dia tin un total di 1000 
korant riba merkado na 
Boneiru. Por haña korant 
na diferente establesimen- 
tu rònt Boneiru i na ofisina 
di BCS na Kaya Irlanda 12. 


KRALENDIJK -- Na 
Direktorado R&O a ku- 
minsá un yagmentu formal 
riba e ámtenarnan yu di tera 
pa asina por pone amigu, 
famia i kompinchi polítiko 
sea via di e tan konosido 
OvO, òf ofisina di emplea- 
do. Tristu ta ku ta informá 
e ámtenar di Boneiru ku e 
mester kita for di su ofisina 
i su tareanan pa duna esaki 
na un otro persona. Danny 
Crestian, miembro di Kon- 
seho Insular pa Partido De- 
mokrat, ta lamentá tipo e di 
aktitut akí den direkshon di 
yunan di tera. 


Pa pone amigu i famia den OvO 
R&O ta yag riba yu di tera 


Crestian: “Ta tuma e de- 
sishonnan akí sin ni sikiera 
tabatin un kombersashon di 
funshon kaminda ta infor- 
má e trahadó kiko no ta bai 
bon den su funshonamentu. 
Mas ainda, den henter e 
prosedura akí no ta informá 
personal di P&O ku ta en- 
kargá. Tampoko no ta pone 
nada riba papel. E sistema 
akí ta hopi kuestionabel.” 
Tambe, di akuerdo ku 
Crestian el a bin kompro- 
ndé ku un ta kita un sèt di 
ámtenar boneriano ku tin 
años ta traha na R&O for di 
nan ofisina i manda nan bai 


sinta otro kaminda, sin bisa 
na unda. Anto ta kita trabou 
for di nan, pa asina traha 
lugá pa pone amigu, famia 
i kompinchi polítiko via 
OvO i ofisina di empleo. 
Ku e gobièrnu akí no tin 
vishon i ku no sa manehá 
ta konosí, segun Crestian. 
Pero ku Gobièrnu a disidí 
di bai mas leu, dor di kita 
trabou for nos propio ám- 
tenarnan pa asina pone nan 
propio hendenan, sí a pasa 
tur midí. Tur hende sa ku tin 
elekshon otro aña i mester 
sòru pa haña voto, pasobra 
no no a hasi nada den e últi- 


mo 3 aña i mei. Pero pa kita 
trabou for di bo propio ám- 
tenarnan pa pone bo komp- 
inchi, sí ta di mas. Siendo 
e mesun Gobièrnu a firma 
un akuerdo ku Hulanda ku 
lo no tuma mas hende via 
OvO na trabou. Entre tantu 
e kantidat di 44 persona ku 
OvO lo mester a bira mas 
ku 50 i e montante di tres 
mion ku ta paga pa esaki a 
bira muchu mas. Den e tres 
mion akí tur e personanan 
ku ta traha via di ofisina di 
empleo no ta inkluí. Ku e 
sènnan akí por a spesialisá 
nos ámtenarnan i saka mu- 


chu mas benefisio, segun 
Crestian. 
Crestian ta haña lástima 
ku ta hasi nèt kontrali, ta 
hinka un bòshi hende via 
di OvO i si akaso mes tin 
spesialista den nan, nan no 
ta traspasá esaki pa e ám- 
tenarnan ku ta keda di e 
aparato gubernamental, ku 
konsekuensia ku ta krea un 
aparato gubernamental ku 
ta kompletamente frustrá i 
ku lo mester di basta tempu 
pa drecha esaki. Ta kon bo 
por kere ku e aparato gu- 
bernamental por funshoná 
optimal. Un bèrgwensa. 


KRALENDIJK – Sek- 
retario di Estado di In- 
frastruktura i Maneho di 
Awa a pidi Inspekshon di 
ambiente di biba i trans- 
porte, ILT, na òktober 
2022 pa ehekutá un inves- 
tigashon i hasi rekomen- 
dashon pa un sistema pa 
duna pèrmit, mantenshon 
i supervishon, VTH, ku ta 
funshoná bon na Boneiru, 
Sint Eustatius i Saba. 


Investigashon Inspekshon ambiente di biba i transportre 


Un tim di proyekto 
di ILT i LVN, Agrikul- 
tura, Naturalesa i Ka- 
lidat di Kuminda, ta 
ehekutá e investigashon. 
Fin di novèmber i medio 
yanüari e tim di proyekto 
ta bini Boneiru pa kòm- 
bersashon i investigashon 
di fail. Gezaghebber di 
Boneiru tambe a pidi 
Sekretario di Estado pa 
hasi uso di ekspertisio 


di ILT pa komplementá 
trayekto di mehorashon 
dentro di Entidat Públiko 
Boneiru ku ya a kuminsá. 
Na febrüari i mart 2023 e 
tim ta bishitá Sint Eusta- 
tius i Saba. 
Lo duna un bista di e 
situashon durante e peri- 
odo 2020 te ku 2022 i 
antisipá riba legislashon 
ku ta drenta na vigor 
otro aña. E legislashon 


tokante konstrukshon i 
medioambiente, lei di bi- 
bienda públiko, planifi- 
kashon urbano i maneho 
di medioambiente BES 
i e lei pa protekshon di 
naturalesa, lei di base di 
mantenshon di naturalesa 
i protekshon, ta forma e 
kuadro di evaluashon di e 
investigashonnan akí. 
E tim ta duna un bi- 
sta di kiko ta bai bon, 


kiko ta bai ménos bon 
i kiko posiblemente ta 
nesesario pa kumpli ku 
e legislashon nobo. Lo 
inkluí e konklushonnan 
i rekomendashonnan ku 
ta surgi for di esaki den 
un rapòrt ku lo ofresé na 
Sekretario di Estado, Ko- 
legio Ehekutivo, Komisa- 
rio di Gobièrnu Sentral i 
Konseho Insular. 

Mi tambe ta sostené e 
idea pa un salon di fama 
pa Boneiru. No pasobra 
mi nòmber ta riba e lista 
akí. Tin kos ku nos no 


No tin nodi di inventá e wil 


mester tin ningun krenchi di 
kreatividat i konosementu 
pa implementá. Ta e tipo di 
kosnan akí ku paisnan mas 
desaroyá ku nos, a pensa 


kaba i implementá ku 
bon resultado. Nos no tin 
nodi di inventá wil.Awe 
den Boneriano. 

Awèl sí. Tin dos ruman ei 
ku tin manera mentalidat di 
bomba! Hulanda ta usando 
nan pisá. 


Tonchi, mester wak nos 
hendenan bon pa nan no 
traishoná nos na Hulanda. 

Nòchi Willem, konsehero di Union Sindikal Boneriano, USIBO 


Den e siman aki “staatscourant” 
lo mester publiká e desishonnan ku 
minister Carola Schouten a tuma pa 
loke ta oumento di sueldo mínimo i 
oumento di e kompensashonan so- 
sial pa loke ta penshun di behes, 
i e oumento pa esnan ku ta kobra 
ònderstant. Manera mi a trese di- 
lanti den mi kolumna di siman pasá 
e oumentonan aki lo ta suspstanshal 
i nan ta konsekuensia entre otro di 
un posishon ﬁ rme ku USIBO a tuma i 
tambe komo ehekushon di e Akuerdo 
Kralendijk entre e partnernan den Di- 
alogo Sentral. I mi ta bolbe ripití ku e 
manifestashon popular pasíﬁ ko di 5 di 
mei, kaminda den un kantidat respetá 
pueblo a subi kaya i apoyá e lucha 
tambe a yuda hopi. Nos den sindika- 
lismo ta konvensí ku e UNION aki en- 
tre e gruponan polítiko i e gruponan 
sosial i komunidat tabata di vital im- 
portansia pa konvensé gobernashon 
Ulandes ku nos lo no a akseptá mas 
e posishon lali lali ku pa 12 aña largu 
a hiba. Nos no a yega ainda, pues 
nos mester mantené e UNION aki te 
ora kumpli ku nos lucha sagrado, esta 
diferenshá SI, pero deskriminá NO i 
garantisá ku nos tur sin laga ningún 
atrás lo tin un eksistensia mínimo de- 


sente i digno pa biba i ku trabou ta 
paga. Nos ta trahando duru pa ou- 
mentá e suma di entrada pa aña riba 
kua bo no mester paga belasten di 
moda ku ei tambe bo ta sobra mas 
sèn den bo saku i bo pòtmòni. 
Awor ku a oumentá e parti di nos 
entradanan i ku a anunsiá diferente 
medida pa baha e gastunan, nos 
komo siudadanonan tambe tin un re- 
sponsabilidat pa enfrentá e inﬂ ashon 
grandi di e aña aki i ku ta pinta di lo 
sigui ta haltu den e aña benidero. I 
pa nos karga e responsabilidat ei, 
sindikalismo tin un mensahe, USA 
BO SÈN na un manera responsabel i 
huisioso. Koperativa aki ta e palabra 
mágiko. Famianan, bisiñanan i ami- 
gunan den barionan por sera kabes 
i kumpra sierto produktonan básiko 
huntu i asina logra rebaho di preis. 
Sindikatonan meser sigui ku nan es- 
fuerso pa buska rebaho na empre- 
sanan pa nan miembronan. Nos por 
usa nos outonan mas huisioso i kana 
na pia mas tantu ku ta posibel. Esaki 
ta hasta saludabel pa nos salú. E ta 
promové sirkulashon di sanger i ta 
tene nos peso saludabel i evitá male- 
sanan króniko, manera sobrepeso ku 
por ta kousa di suku i preshon haltu 


den sanger i otro malesanan. Nos por 
planta den forma di hòﬁ to , di moda 
ku diferente produkto ku nos mes- 
ter nos tin nan den nos mes kurá di 
kas. Nos mester baha man na uso 
eksesivo di awa i speshalmente di 
koriente. Ora di hasi kompra, no wak 
marka pero kompará preis. Pa tiki ku 
e por ta, semper purba di pone algu 
un banda i asina traha reserva. Tam- 
be ta rekomendabel pa ta kreativo i 
produsi produktonan ku por bende pa 
asina drecha e entrada di kada kas 
di famia. 
E agènda skondi tras di Bonlab. 
Mas i mas nos ta hañando eviden- 
sia ku tin un agènda skondí tras di e 
kambio di maneho di e sekretario di 
estado, konsehá pa agun empleado 
públiko for di su departamento i ZJCN 
pa no kumpra mas e kuido di labo- 
ratorio serka BONLAB. Aki tambe 
USIBO ta ekspresá su apresio pa e 
forma solidario ku tur partido envolví 
a i ta para tras di e meta ku mester tin 
dos laboratorio na Boneiru. Direktor 
di Fundashon Mariadal a ekspresá 
públikamente ku e no ta interesá pa 
tuma Bonlab over i ku e ta konsen- 
trá pa mehorá kalidat i servisio di e 
laboratorio di hospital ku su promé 


tarea ta pa sostené kuido spesialisá 
den hospital. Ku henter e proseso aki 
ta irresponsabel i no rekomendabel 
a keda demonstrá ku e sekretario di 
estado no tin solushon pa tur e kon- 
sekuensianan ku su kambio di mane- 
ho ta trese kuné i ku ela anunsiá ku 
e ta hala su desishon te ku 1 di yüli 
2023. Tweede Kamer tampoko ta 
konvensí di e kambio aki i a pidi pa 
mas konsulta ku e sekretario promé 
ku ehekutá e desishon. E pregunta ta 
e ora ei ta kua grupo(nan) ta interesá 
antó pa no kumpra e kuido aki ku ta 
di suma importansia pa dòkternan di 
kas por diagnostiká malesa di nan 
pashèntnan i preskribí medidanan 
pa kura e malesa. No lubidá ku den 
e mundo di kuido tin kapitalnan mion- 
ario envolví. Sindikalismo ta konvensí 
ku mui pronto e bèrdat lo sali na kla. 
Den esaki atrobe e UNION di e parti- 
donan envolví sostené i apoyá pa un 
gran mayoría di komunidat lo ta e fak- 
tor krusial. USIBO tambe ta sostené 
e akshon di e trahadónan di Bonlab, 
nan famia i komunidat pa mustra ku 
nos ta eksigí rèspèt i ku ta skucha nos 
opinión pa huntu traha na un kuido di 
kalidat haltu pa un i tur. FORSA TA 
DEN UNION. 


Sindikalismo 
na Boneiru41 

KRALENDIJK – E 
ofisial konsular di Kon- 
sulado General di Merka 
na Kòrsou ta di bishita 
na Boneiru djaluna 28 
di novèmber, di 10’or di 
mainta pa 2’or di mèr- 
dia, na e edifisio di Trans 
World Radio na Bulevar 
Gobernador Debrot. 


Kònsùl general di Merka na Boneiru 
Servisio disponibel du- 
rante e bishita serka e kòn- 
sùl ta aplikashon pa pasport 
merikano, aplikashon pa 
prueba di nasementu i do- 
kumentonan notarial. 
Tuma nota pa adulto 
manera usual no ta nesesa- 
rio pa hasi un sita i por hasi 
esaki pa medio di mail. 


Aplikantenan 
mester 
bini ku tur dokumento 
nesesario pa e servisio 
pidí. 


E 
dokumentonan 


nesesario pa kada servisio 
ta publiká riba e web-site 
di e konsulado. Pa evitá re- 
traso, ta importante pa lesa 
e instrukshonnan. 


KRALENDIJK -- Isla- 
nan, inkluso esnan dentro 
di Hulanda Karibense, di 
manera fuerte i despropor- 
shoná ta enfrentá e kon- 
sekuensianan di e krísis 
di klima. Den e kumbre di 
klima na Sharm-el-Sheikh, 
COP27, Hulanda a uni su 
mes na dos inisiativa pa 
promové kolaborashon riba 
akshon di klima entre isla 
chikitu mundialmente. Ta 
trata di inisiativa rondó di 
retonan riba tereno di klima 
i generashon di energia du- 
radero. 
Ademas di Aruba, Bo- 
neiru i Kòrsou, awor Hu- 
landa ku tur tres isla di Hu- 
landa Karibense, Boneiru 
pero tambe Saba i Sint Eu- 
statius, tambe ta konektá 


Aselerá transishon di klima i energia 
Hulanda ta komprometé 


na Local2030 Islands Net- 
work. Ku e ret aki Hulanda 
ke aselerá inovashon na 
Hulanda Karibense i pro- 
mové interkambio di ko- 
nosementu riba tereno di 
desaroyo di klima entre isla 
rònt mundu. 
Local2030 Islands Net- 
work ta e promé ret mundi- 
al ku e islanan mes ta dirigí 
i ku via di solushon lokal 
ta komprometé su mes pa 
logra e Social Development 
Goals (SDG’s). 
Riba inisiativa di e In- 
ternationaal 
Agentschap 
voor Hernieuwbare Ener- 
gie (IRENA), a krea e SIDS 
Lighthouse Initiative, un 
plan di akshon pa sostené 
isla chikitu den transishon 
di fuente di energia fósil pa 


energia renobabel. 
Aruba ya tabata afiliá 
na e inisiativa akí. Ku e is- 
lanan Boneiru, Saba i Sint 
Eustatius, Hulanda tambe a 
afiliá su mes. Di e manera 
aki Hulanda ke uni forsa pa 
sostené strategia di energia 
di islanan chikitu. Ku su 
konosementu tékniko i su 


ret internashonal Hulanda 
por duna un bon kontribus- 
hon na esaki. 
Minister Jetten pa klima 
i energia: “Hulanda Ka- 
ribense ya ta nota e kon- 
sekuensianan di kambio di 
klima. Sí nos no hasi nada, 
e konsekuensianan aki ta 
bira aun mas grandi òf po- 


siblemente ireversibel. Pa e 
motibu akí mi ke sòru kon- 
huntamente pa e islanan no 
keda atras den e transis- 
hon. Nos mester sostené e 
islanan ku teknologia, ko- 
nosementu i akseso na fi- 
nansiamentu, pa por hasi e 
transishon pa un sistema di 
energia duradero.” 


KRALENDIJK- Kam- 
peonato mundial di fut- 
bòl den un pais ku ta den 
publisidat negativo pa mo- 
tibu di derecho humano, di 
homo i hende muhé i situ- 
ashon laboral pésimo pa 
strañero. Kumbre di klima 
a klousurá sin puntonan 
konkreto pa frena subida 
di klima i nivel di awa. Tin 
pais satisfecho otro nò. Ki 


Segun Arthur Sealy: 
mundial qatar 


nifikashon e tin pa Bonaire 
ningun hende no sa. 
Ta bai puntra e boneri- 
anonan ku tabata presente 
na e kumbre? Lo trata e 
punto di kambio di klima i 
responsabilidat di Hulanda 
pa ku Bonaire ku Sekre- 
tario di Estado señora Van 
Huffelen ku ta na Bonaire e 
siman aki? Ta bai papia ku 
minister Jetten ku ta desa- 


puntá ku e akuerdo òf ta ku 
ámtenar di BZK òf di Kli- 
ma i Energia tin ku atendé 
e punto aki? Mi ta pidi tur 
hende ku tabatin molèster 
di awa pa bai papia ku Van 
Huffelen i mustr’e ku ta 
gobièrnu lokal a faya den e 
asuntu akí. Burgemeester 
di Den Haag a pidi despen- 
sa pa e pasado di sklabitut. 
Nos ta kontentu? Na Bo- 


naire ta bai tin komber- 
sashon ku ZJCN. 
Lo bini un klima pa sig- 
uransa ku Bonlab ta keda 
forma parti di BHM òf e 
ta bai den man di ADC? Ta 
bai drecha salario i klima 
di trabou di e trahadónan 
òf ta bini otro trahadó for 
di eksterior? ZJCN lo pidi 
despensa pa loke a pasa? 
Lo bini un mihó komu- 


nikashon entre gobièrnu 
lokal, ZJCN i pueblo en 
general? 
E 
puntonan 
aki, 
derecho humano, klima di 
trabou,siguransa ku Bon- 
lab ta keda di Bonaire i no 
di otro, komunikashon ku 
pueblo i eksigí rèspèt di 
gobièrnu hulandes ta re- 
sponsabilidat di gobièrnu 
lokal. 


KRALENDIJK 
– 
Kuido na Karibe Huland- 
es e aña akí a bira 20 mion 
mas karu mas ku presu- 
puestá. Esaki a sali na kla 
for di e nota di otoño ku 
Minister di finansa Kaag 
a manda Tweede Kamer 
djaluna. 


Kuido 20 mion mas karu 


E kontra tempu mas 
grandi ta okashoná dor di 
e bahada di euro en bista 
di dòler. Esaki a kondusí 
na un pèrdida di valuta di 
13,6 mion. Na otro gas- 
tunan debí na e rekuper- 
ashon di e pandemia di 
Corona, Reino a gasta 5,8 


mion. 
Pa kosto haltu di elek- 
trisidat, Gabinete a kalku- 
lá di a saka 15 mion. E 
derecho fiho temporal- 
mente ku ta a kai for di e 
tarifa di uso variabel, ta 
keda kanselá. 


Djamars 22 novèmber 2022 
9 


KRALENDIJK – E 
aktividatnan di djasabra 
di Junior Ranger a inkluí 
algun trabou boluntario. 
E grupo a bini huntu na 
e sitio di parke banda di 
Ofi sina di Pòst. E dia a ku- 


Junior ranger aktivo 


minsá ku un bunita regen- 
bog den oranan tempran 
di mainta. 
Momentu ku tur hende 
tabata presente, e grupo 
kue kaminda pa Parke 
Nashonal 
Washington- 


Slagbaai. 
Na 
kaminda 
promé ku yega e parke, 
no por a keda sin kita di 
atmirá Dam Grandi den su 
bista glorioso. 
Momentu ku a yega 
Parke Nashonal Washing- 
ton-Slagbaai, rangernan di 
e parke a risibí e lider gru- 
po i a tuma instrukshon di 


George ‘Kultura’ Thodé. 
Hopi lihé, sin tempu 
di pèrdè, e grupo a risibí 
instrukshon for di e lider 
tokante kiko mester hasi, 
unda i kon. E motibu tras 
di e trabou boluntario akí 
ta hopi fantástiko. E siman 
akí ta tuma lugá e festival 
di planta palu, esaki ta 


momentu ku studiantenan 
di grupo 5 ta bini huntu pa 
reforestashon na e área na 
entrada di e parke. 
E grupo a yuda ku ko- 
bamentu di buraku. May- 
oria di 250 burakunan pa 
e palunan nobo ta hasí pa 
e rangernan di parke i bo- 
luntario. 


KRALENDIJK -- E 
kompania di biahe i alabes 
aerolínea TUI, a skibi di- 
rektor di STINAPA, Jan 
van der Ploeg, pa menasá 
ku nan lo por kuminsá ak- 
shon hurídiko kontra di e 
organisashon sí esaki ta 
keda asosiá TUI ku Chogo- 
go. 
Jeroen den Dikken, hu- 
rista di TUI, o sea un aboga- 
do interno, a skirbi ku van 
der Ploeg resientemente a 
referí na Tui Chogogo Re- 
sort, miéntras ku segun den 
Dikken, TUI no ta sosio ni 
doño di e hotèl. 
Segun TUI, nan ta su- 
friendo daño pa medio di 
a asosiashon akí, aun mas 
awor ta tilda ku Chogogo 


Pa asosiashon di e kompania ku Chogogo Resort 
TUI ta menasá STINAPA ku 
akshon hurídiko 


di no kumpli ku reglanan di 
lei di protekshon di natura- 
lesa di Boneiru. 
Den Dikken ta skirbi ku 
sí van der Ploeg no stòp di 
menshoná TUI konhunto 
ku Chogogo, nan lo ta fòrsá 
pa kontemplá otro medi- 
danan hurídiko kontra di 
STINAPA. 
Van der Ploeg na su tur- 
no a reakshoná hopi trankil 
riba e menasanan di TUI. 
Segun e direktor di STINA- 
PA, TUI sa muchu bon ku 
Chogogo no ta kumpliendo 
ku reglanan lokal, ya ku e 
mes a komuniká esaki ku 
TUI Hulanda for di novèm- 
ber 2021. 
Van der Ploeg ta referí 
tambe na diferente aviso i 


artíkulo den media lokal i 
hulandes ku ta menshoná 
TUI huntu ku Chogogo. Ki- 
sas e echo ku boso ta bende 
Chogogo riba wèpsite di 


TUI no ta yuda, ni tampoko 
e bòrchi prominente di TUI, 
riba entrada di e resort. 
Van der Ploeg ta terminá 
su reakshon pa den Dikken, 


bisando ku e ta warda e asi- 
na yamá pasonan hurídiko 
di TUI trankil i ku konfi - 
ansa. 

KRALENDIJK -- Jea- 
nette Herrera-Neuman a 
fayesé na edat di 90 aña 
den fin di siman. Su famia 
a anunsiá esaki riba media 
sosial. Jane, manera tabata 


Último yu di legendario Bambam Neuman 
Jane Herrera-Neuman a fayesé 


yam’é kariñosamente, ta- 
bata un persona amabel 
i kariñoso, bon katóliko, 
viuda di e konosido piani- 
sta i kompositor boneriano 
Dominico Herrera. Jane ta 


e último yu di e legendario 
Abraham Jacob (Bambam) 
Neuman. 
Jeanette Amelia Neu- 
man a nase na Boneiru dia 
6 di aprel 1932. Su tata 
Bambam tabata un per- 
sonahe importante riba e 
Boneiru di promé mitar 
di siglo pasá na Boneiru. 
Bambam i un parti grandi 
di su famia tabata mazon. 
Por mira e emblema tambe 
di mazoneria riba nan graf- 
nan den kèrkhòf. Bambam 
tabata konsiderá komo un 
outoridat na Boneiru. 
Bambam Neuman a kasa 
na dos okashon. Su promé 
kasá tabata Janet Thodé, 
mihó konosí komo Shon 
Nènè. For di e matrimonio 


aki a nase Pedro Nicolaas 
Antonio Neuman, Lodewi- 
jk Neuman i Eda Neuman, 
ku a kasa ku un miembro di 
famia Booi. 
Antonio i Lodewijk (Wei 
òf Weik), meskos ku nan 
tata, a bira despues kapitan 
di barku. Antonio a nase 
na aña 1907 na Boneiru i 
el a muri na 1977 na Kor- 
sou. Despues ku el a stòp di 
nabegá Antonio Neuman a 
traha komo lots den haf di e 
islanan ABC. 
E segundo kasá di Bam- 
bam Neuman tabata Doro- 
thea de Jongh, konosí komo 
Shon Do, yu di e legendario 
Dochi de Jongh. For di e 
matrimonio a nase Jean, 
Hilda, Corrie i Jaeanette 


(Jane). 
Jane a kasa ku Dominico 
Herrera dia 13 di òktober 
1956. Nan a biba na Kòr- 
sou, na unda nan a bira un 
pareha ehemplar i insepa- 
rabel. Tambe ámbos bon 
katóliko. 
Dominico a muri in- 
esperá dia 5 di sèptèmber 
1997, bispu di selebrashon 
di ‘Dia di Boneiru’, víktima 
di un atake di kurason. E 
emoshonnan relashoná ku e 
rekonosementu ku e lo a bai 
risibí e dia siguiente tabata 
di mas p’e. 
E último añanan di su 
bida Jane tabata hopi em- 
bolbí ku aktividatnan na 
Misa i Klooster di Alverna. 
E tabata yuda hopi. 


KRALENDIJK – E pro- 
grama Herensia, produsí 
pa FuHiKuBo, ta inmensa- 
mente popular na Aruba. 
Mayoria hende na Aruba 
konosé e programa aki i ta 
sinti komo un honor pa nan 
por ta invitado den Heren- 
sia. Esaki a sali na kla siman 
pasá durante ku e ekipo ku 
ta produsí Herensia tabata 
na Aruba pa grabashon. 
Den e luna aki di novèm- 
ber e ekipo ku ta produsí e 
programa di televishon He- 
rensia tabata durante un si- 
man na Aruba pa hasi gra- 
bashon nobo pa e programa 
aki. Ta despues di 4 aña ku a 
graba atrobe na Aruba. Bòi 
Antoin i Ludovico Nicolaas 
a kondusí e grabashonnan. 


A graba alrededor di 25 programa siman pasá 
Herensia ta inmensamente popular na Aruba 


Normal kada un pa dos 
aña tabata hasi grabashon 
di Herensia na Aruba, pero 
debí na e pandemia di Cov- 
id esaki no por a tuma lugá 
último añanan. Awor final- 
mente e oportunidat ta pre- 
sentá. E programa Herensia 
ta hopi konosí na Aruba. E 
ta pasa tur wikènt na dos 
okashon na Telearuba, esta 
djasabra i djadumingu, ade- 
mas ku hopi ripitishon. 
E último dos personanan 
grabá na Aruba pa Herensia 
tabata Madonna Stephens 
i Olga Velasquez. Despues 
no a bai Aruba mas graba, 
anke ta asina sí ku a entrev- 
istá rubianonan ku a bishitá 
Boneiru último añanan. 
Grabashon di e pro- 


gramanan tabata na enkar- 
go di Mary di FuHiKuBo, 
pero tambe e biá aki Robby 
Solognier i si kolega Alex 
di Biblioteca Nacional Aru- 
ba tabata enbolbí ku e gra- 
bashonnan. 
Entre 
e 
personanan 
entrevistá 
tabatin 
Frits 
Goedgedrag, 
eks-gober- 
nador. A produsí dos pro- 
grama ku Frits, kende ta 
biba den Colony na Aruba. 
Kulturista i eks-peri- 
odista Harry Croes tambe 
tabatin asina tantu kos di 
konta ku un programa no 
tabata suifisiente. Meskos 
Betty Ratslaf (95) ku a 
skirbi e dikshonario ingles- 
papiamentu. 
Vicente Ras, Eusebio 


Petronia, Boy Escalona, 
Fifi Ho Sing Loy, Buchi 
Boekhoudt, 
Ping 
Silbe- 
rie, Faito Raphaela, Mirto 
Lacle, Cornelius Wilson 
i hopi mas persona a keda 


bishitá siman pasá pa gra- 
bashon. 
E programanan aki lo 
kuminsá bai den aire na ku- 
minsamentu di otro aña. 

Sera bo boka 


Bo ta bai kumpra un kas, sera bo boka 
Bo ta bai kumpra un outo, sera bo boka 
Bo ta bai kasa, sera bo boka 
Bo ta bai afó, sera bo boka. 
Bo ta bai un kurso, sera bo boka. 
Bo ta bai haña un mihó salario na trabou, sera bo boka 
Bo bida ta bayendo bon, sera bo boka 
99% biaha ku bo kosnan no ta kana bon, ta pa falta di bo 
mes su lenga. 
Bo ta kompartí bo kosnan di bida ku nèt e personanan robes 
pensando ku nan ta bon kubo, lubidando ku wowo pisá ku 
envidia ta kosnan ku ta stroba bo. 
Sera bo boka i laga Dios hasi su trabou i tur kos ta tuma lugá 
na e momento adekuá i na e ora korekto. 
I no lubidá esaki: ku mayoria di bo amistatnan ke mira bo bon 
pero nunka mihó ku nan . !.! 


Kuantu i kua ta e Obranan di 
Miserikòrdia? 


En total nan ta 14: 7 Korporal i 7 Spiritual. 


OBRANAN KORPORAL DI MISERIKÒRDIA 
1. Duna di kome na esun ku tin hamber 
2. Duna di bebe na esun ku tin set 
3. Duna alohamentu na esun den nesesidat 
4. Bisti esun sin paña 
5. Bishita e enfermo 
6. Ousiliá prezunan 
7. Dera mortonan 


OBRANAN SPIRITUAL DI MISERIKÒRDIA 
1. Siña esun ku no sa 
2. Duna bon konseho na esun ku mester di dje 
3. Koregí esun ku ta robes 
4. Pordoná ofensanan 
5. Konsolá esun ku ta tristu 
6. Sufri ku pasenshi e defektonan di otronan 
7. Pidi Dios pa bibu i difuntonan 


E Obranan di Miserikòrdia Korporal, den na mayoria ta 
salí di un lista trahá dor di Señor den su deskripshon di e 
Huisio Final. 


Selebrando awe e festivi- 
dat de Kristu Rei, ta presentá 
na nos e oportunidat pa re- 
flekshoná riba naturalesa di e 
reino di Dios. Pero apénas ku 
drenta kombersashon riba e 
tema aki, ta surgi preguntanan 
manera: Di kiko e reino de 
Dios ta konsistí i unda nos ta 
hañ’é? Kiko reino di Dios ta 
ofresé hende? Kua ta su eksi- 
gensia i kompromisonan fun- 
damental? 


E reino di Dios ta konsistí 
den union ku Hesukristu i tei 
den su santa Iglesia. El a bini 
na mundu pa instituí e reino di 
Dios i ta p’esei e kontenido 
básiko di su mensahe di sal- 
bashon ta drei rondó di e tema 
aki. Su vokashon mesiániko ta 
íntimamente relashoná ku e 
reino di Dios i ku istoria di e 
pueblo di Israel. E ta en bèr- 
dat e Rei di Israel. Pero e re- 
ina-do di Hesukristu no ta 
basá riba strukturanan kaduká 
di karakter polítiko, ni e ta lim- 
itá pa espasio ni pa tempu. 
Su reino ta un reino spiritual, 
universal y eterno, basá riba 
fe i amor. Nos ta drenta den e 
reino aki pa medio di boutis- 
mo i fe den Kristu salbador. 
Miembronan di e reino aki, ku 
ta forma e pueblo di Dios, ta 
uní pa amor mutuo i grasia 


dibino. Ta p’esei por bisa ku 
e reino di Dios i Iglesia di He- 
sukristu ta mesun kos. Mihó 
bisá, Iglesia di Hesukristu ta 
kuminsamentu di e reino di 
Dios riba e mundu aki. E otro 
parti di e reino di Dios tei den 
e Iglesia glorioso ku ta reina 
ku Hesukristu den shelu. 
Manera San Pablo ta bisa nos 
den e di dos lektura di e misa 
di awe: “E ta kabes di e kur- 
pa di Iglesia. . . i pa medio di 
djE Dios tabata ke rekonsiliá 
tur ser: esnan di shelu i esnan 
di tera, tresiendo pas pa me- 
dio di e sanger di su krus”. 


Esaki ta e Bon Notisia ku 
Hesukristu ta anunsiá na 
hende: reino di Dios ta serka. 
Kier men ku e amor di Dios i 
e salbashon di Hesukristu ta 
na nos alkanse. Pa risibí 
bindishon di e reino di Dios 
únikamente ta nesesario pa 
nos ta habri nos kurason pa e 
amor de Dios i ku nos ta 
kumpli ku su mandamen- 
tunan. Den reino di Dios por 
drenta tur esnan ku ta 
arepentí di nan pikánan. No 
ta importá e miserianan di 
bida ku a pasa. E enkuentro 
amoroso ku Hesukristu por 
salba nos dunando nos re- 
konsiliashon i pas. Loke ta 
importá ta ku nos ta kombèrtí 


di bèrdat den disipelnan di 
Hesus i nos ta entreg’é nos 
kurason, manera Maria 
Magdalena, Zakeo i e bon lad- 
ron a hasi., Na e último aki 
Hesus a bisa: “Mi ta sigurá bo, 
for di awor bo ta huntu ku Mi 
den paraiso”. Rumannan, laga 
nos rekordá ku ta pa medio di 
e sanger di Kristu, no pa me- 
dio di nos méritonan, nos a ris- 
ibí salbashon, i ku shelu ta yen 
di pekador arepentí. Esnan ku 
ta bisa ku nan no tin piká i no 
ta arepentí, no por drenta den 
e reino de Dios. 


E reino di Dios, proklamá 
pa Hesus, no ta un reino tem- 
poral i polítiko, sino spiritual i 
moral. Su doktrina a envolví 
responsabilidat i kompromiso- 
nan grave, pero tabata falta 
programashon i kontenido 
polítiko. Laga nos rekordá loke 
a sosodé despues di e multip- 
likashon di pan, ora e multitut 
tabata kier a hasi Hesus rei. 
Asta entre su disipelnan taba- 
tin algun ku ambishon polítiko, 
segun ta sali na kla den istoria 
evangéliko. Pero Hesus sem- 
per a rechasá tentashon di e 
poder temporal, manera el a 
rechasá promé e tentashonnan 
di e demoño den desierto ora 
ku e tabata prepará pa e bida 
públiko hasiendo yunamentu i 
penitensia durante kuarenta 
dia. Apesar di esaki, konfush- 
on, deskonfiansa i mala fe ta 
persistí den mente di hopi dòk- 
tornan di lei i fariseonan kende 
Hesus a kondená enérgika- 
mente. Nan a akus’é dilanti tri- 
bunal di Pilato pasobra El a 
bai kontra outoridat. I Hesus 
ta kontestá ku serenidat riba e 
kalumnia aklarando karakter di 
su vokashon mesiániko: “Mi 


reino no ta di e mundu aki”. 
Pilato a puntr’é si e tabata rei 
i Hesus a kontest’é: “Manera 
bo di, Mi ta Rei. Mi a nase i a 
bini na mundu pa un motibu: 
pa testiguá na fabor di e bèr- 
dat. Tur hende ku ta pertenesé 
na e bèrdat, ta skucha mi 
stèm”. 
Imágen di e Mesias komo 
Rei di universo tin fundamen- 
tu bíbliko kla. Den vários pro- 
fesia di Tèstamènt Bieu E ta 
aparesé bistí di outoridat real. 
Isaías, por ehèmpel, ta yam’é 
Prínsipe di Pas. Profeta Daniel 
a sigurá ku e poder di e Me- 
sias lo ta eterno, “Su reino lo 
no kaba”. Tambe den e 
salmonan ta proklamá un rei- 
no mesiániko di Señor ku lo 
reina riba hinter universo i lo 
husga tur pueblonan ku husti- 
sia. 
Pa Hesus sirbi ke men re- 
ina. E ta e sirbidó di Dios ku 
ta reina hasiendo e boluntat di 
su Tata. E gloria di Dios ta 
manifestá su mes den obe- 
densia i humildat di e Yu di 


Hende. Hesus mes a deklará 
den e evangelio ku E no a bin 
pa ser sirbí, sino pa sirbi. Seg- 
un ehèmpel di e Maestro, su 
disipelnan mester tin e spiritu di 
sirbishi komo parti esensial di 
e bida kristian. Hesus a esta- 
blesé e siñansanan aki bisando: 
“Esun ku ke ta grandi mei mei 
di boso mester sirbi otro”. Di e 
forma aki, esun ku ta buska 
onor i banidat den Iglesia di 
Kristu ta traishonando e evan- 
gelio. Esun ku ta renunsiá su 
mes i ta sirbi su rumannan ku 
humildat ta duna gloria na Dios 
i ta salba su alma. Den e senti- 
do aki tin ku komprondé pago 
di e huisio final ku Hesus ta 
anunsiá den e evangelio de San 
Mateo. Esnan ku a sirbi nan ru- 
mannan dunando nan di kome i 
di bebe i praktiká obra di miz- 
erikòrdia, lo ta esnan bienaven- 
turá den e reino di shelu. Esnan 
ku a ninga di stima i sirbi nan 
rumannan den nesesidat lo ta 
esnan kondená na kandela 
eterno. Pa esnan egoista i di 
kurason duru no tin lugá den e 
Reino di Dios. En kambio, es- 
nan ku ta praktiká hustisia, ta 
duna testi-monio di e bèrdat i 
ta praktiká e lei di amor sirbi- 
endo su rumannan, lo reina ku 
Kristu den shelu. 
Hinter humanidat ta yamá 
pa forma parti di e reino de 
Dios. Ta p’esei Hesus a man- 
da su disipelnan pa bai prediká 
evangelio na tur pueblo. Mester 
hiba e mensahe di salbashon di 
Hesukristu pa tur hende, pero 
mashá spesial na esnan pober 
di riba tera. Iglesia di Hesukristu 
mester duna testimonio di e 
bèrdat dilanti mundu hibando e 
lus di Kristu na tur parti. Riba e 
fiesta aki di Kristu Rei laga nos 
renobá nos kompromiso kris- 
tian di stima i sirbi. Laga nos 
rekordá ku pa kristiannan e 
Tema ku ta konta ta “sirbi ta 
reina”. ; Gloria na Kristu Rei! 


Fiesta di Kristu, Rei di Universo 


Promé Lektura 
: 2 Samuel 5, 1-3 
Salmo 
: Salmo 122, 1-9 
Di dos Lektura 
: Kolonsensenan 1, 12-20 
Evangelio 
: Lukas 23, 35-43 

ARUBA 
HULANDA 


HULANDA – Dos hen- 
de a pèrdè nan bida dor di 
un aksidente entre dos ve- 
híkulo kaminda un di e out- 
onan a bai resultá den awa 
den Oudesluis na Noord- 
Holland. A transportá e 
kuater personanan ku ta- 
bata den e outo ku a kai den 
awa pa hospital. 
Dos víktima a fayesé na 
hospital, asina e bosero di 
polis a duna di konosé. E 
dos otro víktimanan ta seri- 
amente i levemente heridá i 
ainda ta na hospital. 


Aksidente ku dos morto 
Banda di mitar di shete 
di mainta e dos vehíku- 
lonan a dal den otro riba 
Grote Sloot. Despues di a 
interogá e shofùr di e otro 
outo, a hib’é ofisina di po- 
lis. Esaki ta usual na aksi- 
dentenan pisá, un bosero di 
polis a splika. Polis ta ur- 
gentemente en buska di un 
testigu den un outo shini- 
shi. El a atendé na altura di 
Schagen e hendenan den e 
outo ku lus di e outo tabata 
pagá. No muchu despues e 
outo a resultá den awa. 


HULANDA – Un Boe- 
ing 777-300ER di KLM 
despues di dos dia di retra- 
so a yega Schiphol djaluna 
mèrdia. E avion djabièrnè 
atardi tabata na kaminda pa 
Lima, e siudat di Perú, mo- 
mentu ku direpente a desvia 
pa Panamá. Motibu di esaki 
tabata un aksidente mortal 
entre un avion di pasahero 
i un trùk di paga kandela na 
e aeropuerto di Lima. Se- 


Despues di aksidente na aeropuerto di Lima 
Avion KLM ku dos dia di retraso 


guidamente e aeropuerto a 
keda dos dia será. 
Djabièrnè anochi, ora 
peruano, un Airbus A320n- 
eo di e kompania di avi- 
ashon chileno, LATAM, ku 
velosidat haltu a dal den un 
trùk di paga kandela riba 
pista di Jorge Chavez Inter- 
national Airport na Lima. 
Dos bombero a resultá 
morto. Mayoria pasahero 
di e avion di LATAM a sali 


ileso. 
Sí algun pasahero a re- 
sultá heridá, banda di un 
di tres bombero ku ta den 
situashon krítiko na hospi- 
tal. E Airbus ku a dal kon- 
tra e trùk di paga kandela, a 
risibí hopi daño. 
Djis despues di e aksi- 
dente a sera e aeropuerto di 
Lima. Avionnan ku tabata 
na kaminda pa e siudat pe- 
ruano mester a desvia pa 


otro aeropuerto. E buelo 
KL743 ku ya tabatin dies 
ora di buelo for di Schiphol 
momentu ku e tripulashon 
tabata riba frontera entre 
Brazil i Colombia, mester a 
desvia. 
Primeramente a skohe 
pa e aeropuerto di Panama 
City, kaminda e Boeing 777 
a aterisá tambe. Un ora i 
mei despues e avion a lanta 
buelo i a sigui pa San Jose 
na Costa Rica. Pa e avion di 
KLM i su pasaheronan no 
tabatin lugá. 
Komo ku Lima mester 
a kita e avion di LATAM i 
drecha e pista di aterisahe, 
a dura te djadumingu pa e 
Boeing di KLM tòg por a 
bula bai Perú. Pa e tripu- 
lashon i pasaheronan, segun 
un bosero di KLM, tabatin 
hotèl reglá na San Jose. 


Un pasahero rabiá a pone 
riba página di Facebook di 
KLM ku tur kos a bai robes. 
E pasahero ta skirbi ku e no 
por a sali for di aeropuerto 
na San Jose pasobra e ta di 
nashonalidat indio i no ta- 
batin visa. Su kasá i yu ám- 
bos ku pasport peruano sí 
por a drenta Costa Rica. 
E indio ta bisa e no por 
komprondé nada i ta rabiá 
ku KLM. Algun otro pasa- 
hero ta keha tokante falta di 
informashon di e kompania 
di aviashon. 
Finalmente e avion ku 
mester a desvia djabièrnè 
anochi i ku mester a yega 
Schiphol djasabra, despues 
di un retraso di 47 ora ta 
bèk riba suela hulandes. 
Mester a anulá un buelo di 
buèlta debí ku e aeropuerto 
na Lima ainda tabata será. 


HULANDA 
– 
Per- 
sonal di De Coop den e 
bario Waardhuizen na Am- 
stelveen, a keda den shòk 
despues di un atrako armá 
djadumingu mèrdia. Awe 
ta importante ku nos tei pa 
otro, manager di empresa 
Jordy van der Horst, a kon- 


Despues di atrako armá 
Personal di supermarket den shòk 


ta NH Nieuws. 
Un hòmber bistí na pretu 
di rònt binti aña djis promé 
ku seramentu djadumingu 
di e pakus, a kana drenta 
i menasá un kahera ku un 
kuchú. Na ingles e sos- 
pechoso a grita pa plaka, 
pero finalmente a bai ku 


telefòn di e kahera, polis a 
duna di konosé. 
“Naturalmente 
el 
a 
spanta enorme i te ainda 
tin molèster di esaki,” van 
der Horst ta reakshoná mo- 
mentu ku a puntr’é kon ta 
bayendo ku e kahera. A 
regla yudansa di víktima 


pe. Tampoko e no mester a 
traha djaluna. 
De Coop a habri normal 
djaluna. “Nos trahadónan 
por haña yudansa sí nan tin 
mester, Nos ta pasa normal 
riba esaki,” van der Horst a 
bisa. 
E manager di empresa 


no tabata presente durante 
e atrako, pero den su mes 
palabranan mesora e bai 
e pakus momentu ku el a 
tende di e suseso. Segun e 
personal, poko kliente ta- 
bata na altura di e loke a 
sosodé. 

ARUBA 
STATIA/SABA/ST. MAARTEN 


ST. MAARTEN – Tur 
aña di nobo dia promé di 
desèmber ta pone atenshon 
riba Dia Mundial di Aids. 
E tema e aña akí ta ‘Equal- 
ize’, un yamada pa akshon. 
Di akuerdo ku UNAIDS, e 
desigualdat ku ta perpetuá e 
epidemia di aids ta inevita- 
bel. 
Collective 
Prevention 
Services (CPS), un depar- 
tamento den e ministerio 
di salubridat públiko, de- 
saroyo sosial i labor, VSA, 
ku ta inkluí Dia Mundial di 
Aids komo parti di su kalen- 
dario anual di opservashon, 
a djòin forsa ku Kooyman 
huntu ku otro partnernan. 
pa organisá ‘Color Walk 
’22’, ku ta tuma lugá djad- 
umingu 11 di desèmber. 


ST. 
MAARTEN 
– 
Djárason 26 di novèmber 
Minister di VSA, Ottley, 
huntu ku gerente di Men- 
zies Aviation St. Maarten, 
United Federation of the 


Preparashon pa Dia Mundial di Aids 


E ruta ta sali for di e si- 
tio di parker di Kooyman 
pa ofi sina di CPS. Partisi- 
pantenan lo risibí un pakete 
ku t-shirt i bòter di awa plùs 
regalo na momentu ku nan 
registrá. 
E dia internashonal di 
opservashon ta proveé e 
oportunidat pa lanta kon- 
sientisashon, edukashon i 
mehorá un mihó kompren- 
dementu di HIV komo un 
asuntu di salú públiko glob- 
al. CPS ta kurashá komu- 
nidat pa eduká di informá 
nan mes tokante e último 
desaroyonan relashoná ku 
aids i HIV. I ta importante 
tambe pa komunidat apoyá 
i no deskriminá kontra hen- 
denan ku ta biba ku HIV òf 
otro malesa. 


CAO nobo Menzies Aviation 


Windward Antilles (UFA) 
i mediadó di gobièrnu, tur 
tabata presente pa registrá 
i entregá e kontrakt kolek- 
tivo nobo. 
Gerente di Menzies Avi- 


ation St. Maarten i UFA 
pa un tempu tabata den 
negosashon i ku asistensia 
di e mediadó di gobièrnu, 
nan a yega na un akuerdo 
pa un CAO nobo. 


SABA – Na nòmber di 
United People Movement 
(UPM), Dave Levenstone, 
lider polítiko di e partido, 
ta tuma e oportunidat pa 
sinseramente felisitá tur 
hende hòmber riba Dia 
Internashonal 
di 
Hende 
Hòmber. Ta di lamentá ku 


Dia di Hende Hòmber ketu 
Gobièrnu no a organisá ap- 
solutamente nada pa kon- 
memorá dia akí, kompará 
ku Dia di Hende Muhé. 
Pero sí gobièrnu por a 
haña 6 mil dòler pa organ- 
isá kuater ora di resepshon 
pa e sekretario insular ku 
a despedí di su servisionan 


pa Gobièrnu di Saba despu- 
es di destruí e servisio sivil 
pa shete aña, segun Leven- 
stone. 
Levenstone: “Bo por 
imaginá un gobièrnu ku 
ta bisa ku nan ta bringa pa 
kombatí pobresa ta gasta 
seis mil dòler pa un persona 


pa un resepshon. No paso- 
bra ku el a yega e edat pa 
retirá, pero e mes a retirá. 
Hendenan di Saba mester 


lanta ei bòikotiá e resep- 
shon den forma di protesta. 
Mester manda un mensahe 
kla pa Gobièrnu.” 

ORANJESTAD -- Dia- 
domingo den careda di mey 
anochi polis a poco mas 
panort di Taco Bell, unda 
cu a sosode un accidente di 
trafico cu hende herida. Na 
yegada di polis nan a topa 
cu e dos vehiculonan, cual 
uno a keda di banda despu- 
es di a bolter. 
E autonan envolvi tawa- 
ta un Toyota Yaris berde y e 
esun cu a bolter ta un Hon- 
da Integra preto. N’e sitio 


ORANJESTAD -- Si- 
man pasa, den Parlamento 
a tuma luga e tratamento di 
Presupuesto di pais Aruba. 
Durante un siman y mei 
tabata tin debatenan hopi 
intenso riba e tema im- 
portante aki. Ta trata di e 
cambionan di Presupuesto 
2022 cu a pone cu Aruba no 
mester a haya un aanwijz- 
ing mas y e Presupuesto 
2023 den cual Gobierno a 
presenta un surplus di 63 
miyon florin. 


Partido MEP a tuma nota 
cu un biaha mas durante e 


Pustamento causa di accidente 


tawata wordo papia cu e 
Honda lo tawata pustando, 
unda cu e lo dal of mishi 
cu e Yaris cu no tin nada di 
haber cu e careda. 
Despues di dal/mishi cu 
e Yaris esaki a perde con- 
trol completa y ta bay dal 
contra un mata di kwihi. E 
Honda mes ta bay cay algun 
meter mas panort. Dos am- 
bulance a presenta pa trans- 
porta e heridonan, tanto di 
e Yaris y e Honda. Polis di 


trafico y departamento tec- 
nico a wordo pidi na e sitio. 
Polis a confisca e Honda y 
cu takelwagen e lo a wordo 
hiba warda di Balashi pa 
mas investigacion. 


El a perde control y autoridad di su partido poniendo duda den su liderazgo 
Mike Eman a faya un biaha mas 


debatenan aki, Mike Eman 
tabata completamente aus- 
ente. Esaki sigur ta algo di 
lamenta y algo cu nos pueb- 
lo no por sigui acepta di e 
lider di AVP. 
Por a tuma nota tambe 
cu den cierto debatenan si 
Mike Eman a instrui algun 
di su parlamentarionan pa 
papia pe entre otro Mervin 
Wyatt-Ras y Ryçond do 
Nascimento. Pero tawata 
obvio cu ambos parlamen- 
tario tabata sinti nan mes 
sumamente incomfortabel 
specialmente ora Paralmen- 
to tabata hiba debate riba e 


caso Avestrus. Nan tabata 
nenga di duna nan opinion 
riba e caso y a sali na de- 
fensa di Benny Sevinger. 
Parlamentario Ryçond a 
bay asina leu di ataca Min- 
isterio Publico y esaki pa 
un hurista ta algo hopi re- 
marcable pasobra como 
hurista bo sa cu bo no por 
ataca Ministerio Publico. 
Pero esun cu a faya un 
biaha mas y tabata ausente, 
ta Mike Eman. Esaki a trece 
mas duda den su liderazgo. 
Ta obvio cu Mike Eman a 
perde control di su partido, 
a perde autoridad cu e tin 


den su partido y cu AVP ta 
un partido kibra. Un par- 
tido sin moral y un partido 
perdi. Tur ta haci cosnan na 
nan manera y Mike no por 
gara e liderazgo di e partido 
bek. 
Partido MEP na Mike 
Eman: “Durante tratamen- 
to di presupuesto di pais 
Aruba, abo como lider di 
oposicion mester tey pa bo 
controla Gobierno y pa bo 
trece bo preocupacionnan 
cu bo tin pa cu pueblo di 
Aruba. Si bo tin preocupa- 
cion pa calidad di bida di 
ciudadanonan, pa situacion 
financiero di pais Aruba, 
pa cu corupcion den e pais, 
esaki ta e momento pa bo, 
como lider di oposicion, 
cuestiona esakinan den re- 
unionnan den Parlamento”. 
Sinembargo, Mike Eman 
no a bay Parlamento niun 
dia pa cuestiona nada. Par- 
tido MEP ta di opinion cu 
esaki por ta debi na dos cos. 
Berdad Mike Eman a perde 
su liderazgo y su autoridad 
pa papia of Mike Eman 
a realisa su eror di brasa 
Benny Sevinger y sostene 
corupcion. Na mas di un 
ocasion a ser expresa pa 
recorda Mike Eman y AVP, 
cu ora bo ta brasa corup- 
cion, esey ta haci bo mas 
corupto cu Benny Sevinger 
mes.Tur hende por mira cu 


AVP ta pasando den su peor 
momentonan y sigur Mike 
Eman cu a comete e eror 
di brasa corupcion. E pre- 
gunta ta dicon? Dicon Mike 
Eman, lider di un partido cu 
un tempo tabata un partido 
grandi y prestigioso, 2 bi- 
aha prome minister di nos 
pais, un politico pa hopi 
aña, dicon e ta dispuesto di 
laga ful su carera politico 
bay pa Benny Sevinger. 
Pregunta ta bay na otro 
parlamentarionan di AVP 
tambe. Dicon Parlamentar- 
io Mervin Wyatt-Ras ta per- 
miti nan lastra su nomber 
den e lodo di corupcion 
door di Benny Sevinger. 
Con Parlamentario Gerlien 
Croes, studia den ley ta per- 
miti su integridad y reputa- 
cion wordo lastra den lodo 
door di Benny Sevinger. 
E preguntanan aki mes- 
ter wordo contesta pa cada 
un di nan. Hopi speculacion 
tin riba e cartel di corup- 
cion den AVP y e hecho ta 
cu Benny Sevinger a laga 
sa cu si e mester bay prison 
ta tur e lo hiba cu ne. Pero 
ta e politiconan mester sali 
y bisa dicon nan ta permiti 
nan mes pa wordo lastra y 
ofendi dijes pa defende un 
colega cu ta un acusado di 
corupcion kende a casua un 
indignacion hopi grandi na 
Aruba. 

ORANJESTAD 
-- 
Aruba pa di 4 aña con- 
secutivo tabata e pais an- 
fitrion pa e conferencia 
anual “German-Caribbean 
Energy Conference” cu a 
tuma lugar 15 di November 
2022. Durante e conferen- 
cia aki, Prome Minister Ev- 
elyn Wever-Croes tabata tin 
e oportunidad pa hiba pal- 
abra extendiendo asina un 
cordial bon bini na esnan 
presente y gradiciendo e or- 
ganisadonan pa a scoge pais 
Aruba un biaha mas como 
anfitrion di e conferencia 
aki. Durante su discurso, 
Prome Minister a splica cu 
energia renobabel y ener- 
gia eficas ta topiconan hopi 
importante pa e islanan den 
Caribe, incluyendo Aruba. 
Mundialmente e topiconan 
aki tambe ta hayando hopi 
atencion den e contexto 
di cambio di clima. Pa e 
“Small Island Develop- 
ment States” (SIDS) rond 
mundo, cambio di clima ta 
sumamente importante mi- 
rando e daño cu esaki por 
ocasiona. Specialmente is- 


Prome Minister Evelyn Wever-Croes 
Aruba un biaha mas anfitrion ‘German Caribbean Energy Conference’ 


lanan den Caribe cu ta de- 
pende di e sector turistico, 
ta vulnerabel na cambio di 
clima, ya cu un horcan por 
caba cu mas cu e “GDP” 
anual di un pais manera 
Aruba. Pa e motibo aki, e 
miho opcion ta pa evita e 
impacto negativo di cambio 
di clima por completo. 
Prome Minister a indica 
cu Aruba mescos cu e otro 
islanan SIDS, a reconoce 
cu e dependencia riba “fos- 
sil fuels” cu ta conoci pa 
fluctua di prijs constante- 
mente, ta trece incertidum- 
bre den loke ta costo di bida 
y crecemento economico. 
Esaki a conduci Aruba na 
cuminsa cana e caminda pa 
reduci emision di carbon. 
E proceso aki a cumin- 
sa prome cu 2009 na unda 
Gobierno hunto cu e com- 
panianan di utilidad a bin 
cu un plan strategico cu e 
obhetivo di reduci e con- 
sumo di HFO y emision 
di carbon. Lastimamente e 
plan aki no a wordo realisa, 
pero na momento cu a bin 
un cambio den mandato di 


gobierno, stakeholdersnan 
a aserca Gobierno y urgi pa 
hunto bin cu un plan mas 
realistico. Gabinete Wever- 
Croes tin como prioridad 
riba agenda pa re-evalua 
e inversionnan haci te cu 
awor y reforma e vision en- 
ergetico pa Aruba. 
Pa Aruba ta importante 


durante e transicion ener- 
getico, pa enfoca riba e ser 
humano y pa ta alinea cu e 
Metanan di Desaroyo Sos- 
tenibel di Nacionnan Uni 
(SDG’s). Pa e sector ener- 
getico esaki tambe ta im- 
portante en bista cu energia 
ta hunga un papel impor- 
tante pa loke ta trata costo 


di bida di e ciudadanonan. 
“Aruba ta comprometi 
pa sigui traha contra e efec- 
tonan di cambio di clima. 
Tur cambio ta cuminsa di 
paden, pero ta solamente si 
tur isla y nacion para hunto, 
nos lo por gana e bataya 
contra cambio di clima”, 
Prome Minister a expresa. 


ORANJESTAD -- E 
siman aki Aruba ta anfitri- 
on di e 22 conferencia di 
Memory of the World Latin 
America and Caribbean 
MOWLAC cu ta e organo 
regional di UNESCO cu 
desde aña 1992 tin na su en- 
cargo pa preserva y brinda 
acceso na documentacion 


Aruba anfitrion conferencia MOWLAC 


y herencia digital di rel- 
evancia grandi pa tur per- 
sona na mundo. E meta di 
e programa ta pa evita cu, 
entre otro, guera, intrankili- 
dad social, falta di recurso, 
sabotage, comercio ilegal 
y destruccion, por causa 
cu documentonan historico 
por disparce di e memoria 


collectivo di humanidad. 
E conferencia a conta cu 
participantenan di Aruba, 
Brasil, Colombia, Argenti- 
na, Grenada, Mexico, Uru- 
guay, Corsou, Trinidad and 
Tobago, Ecuador y Panama, 
cu despues di e pandemia 
por a topa otro atrobe pa 
reuni. Banda di nan trabou, 


e participantenan a haya 
e oportunidad di conoce 
Aruba y cera conoci cu nos 
esfuerso pa conserva y haci 
nos herencia cultural ac- 
cesibel pa un y tur. Minis- 
ter Maduro a hiba palabra 
na ocasion di apertura di e 
conferencia y a expresa cu 
e reunion aki ta uno his- 
torico pa Aruba ya cu e ob- 
hetivonan di MOWLAC ta 
alinea completamente cu e 
esfuerso y prioridad di Go- 
bierno pa preserva y haci 
nos patrimonio documen- 
tal, digital y audiovisual di 
Aruba accesibel. E manda- 
tario ta orguyoso cu Aruba 
ta pionero riba e trabou aki 
den nos region. Ministerio 
di Cultura ta trahando pa 
educa comunidad riba e im- 
portancia di e trabounan aki 
pa nos Pais y awo e confer- 


encia di MOWLAC ta un 
excelente oportunidad pa 
pone mas enfasis riba e tra- 
bou pionero haci na Aruba 
riba e tereno di conserva- 
cion y pa haci nos herencia 
accesibel. Minister Maduro 
ta orguyoso di por informa 
cu durante e conferencia di 
MOWLAC, e delegadonan 
a eligi sr. Peter Scholing 
di Aruba como Presidente 
di e Comite di MOWLAC 
representando e Paisnan di 
Caribe. Esaki sigur ta un 
logro bunita pa Aruba cu 
ta accentua e trabounan pi- 
onero haci na nos Pais pa 
conserva y haci nos heren- 
cia documental accesibel. 
Masha danki MOW- 
LAC pa e confiansa de- 
posita den Aruba y nos pro- 
fesionalnan. Danki pa kere 
den Aruba! 

K R A L E N D I J K - 
-Kampionato 2022 di fut- 
bòl femenino di nos isla 
ta sigui djaweps awó 24 
novèmber 2022 ku otro 
partido di e kampionato, 
por sièrto e di 3 partido di 
e kampionato. 
Riba e dia aki pa 8or 


KRALENDIJK--For 
di 21 di novèmber 2022, 
Chynesca Cornelia a keda 
apuntá pa e ministeri- 
onan VWS i ZJCN komo 
“Projectmederwerker/ 
Kwartiermaker” di Beisbòl 
i Sòftbòl na Boneiru. 
For di 2019 e ministerio 
di salubridat, bienestar i di 
deporte(VWS) i e órgano 
gubernamental di Boneiru 
(OLB), a firma un akuerdo 
ku yama Caribisch Preven- 
tie &amp; Sportakkoord. 
Akinan tantu VWS i 
OLB ta bai traha huntu pa 
yega na un komunidat mas 
salú, vital i deportivo. 
Pa por logra esaki, VWS 
i OLB a desaroyá e deport- 
enan popular riba e isla 
manera beisbòl i sòftbòl. 
Den di dos parti di aña 
2021, un grupo di repre- 
sentantenan di diferente 
organisashonnan di beisbòl 
i sòftbòl, entre otro Chyn- 


K R A L E N D I J K - 
-Selekshon di futbòl se- 
nior di nos isla ta biaha 
djaweps awó 24 novèmber 
2022 pa Kòrsou, esaki pa 
e kompromisonan di e tor- 
neo ABCS ku lo tuma lugá 
na Stadion. 
E delegashon ta regresá 
kas djadumingu awó 27 
novèmber 2022. 
E promé kompromiso 
di nos selekshon pa e tor- 
neo ABCS ta djaweps awó 


KRALENDIJK--Fin 
di siman pasá relashoná ku 
selebrashon di 80 aña di sr. 
George Kroon, tabatin un 
torneo di dominó na Dojo 
Sensei George Kroon na 
Rincon. 
E torneo aki a konta ku 
partisipashon di 1 ekipo di 
Kòrsou i tambe ekiponan 
di Boneiru. 
Pa loke ta resultado di e 
torneo, e ekipo Angel Stars 
a titulá kampion invikto ku 
5 wega ganá 0 pèrdí, 5 sa- 
patu na fabor 4 kontra. 
Rigo Stars a keda di dos 
lugá o sea supkampion ku 


Angel Stars kampion 
dominó 
4 ganá 1 pèrdí, 5 sapatu na 
fabor 2 kontra. 
Geza a keda di 3 lugá 
ku 3 ganá 2 pèrdí, 8 sapatu 
na fabor 7 kontra. 
Rincon 50+ a keda di 4 
lugá ku 2 ganá 3 pèrdí, 6 
sapatu na fabor 10 kontra. 
Los Amigos di 5 lugá 
ku 1 ganá 4 pèrdí, 7 sapatu 
na fabor 10 kontra. 
Balboa 0 ganá 5 pèrdí, 
di 6 lugá ku 5 sapatu na fa- 
bor 14 kontra. E man ku a 
pasa mas sapatu den e tor- 
neo ta Erquiles Meulens 
i Kiki Doddo Mogen di e 
ekipo Rigo Stars. 


Pa sòftbòl i beisbòl 
Kolaboradó di proyekto i ‘kwartiermaker’ 


esca, a realisá un bishita na 
Hulanda. 
Meta di e bishita ta- 
bata pa eksplorá tur loke 
ta nesesario pa desaroyá e 
deportenan aki na Boneiru 
i pa mehorá un mihó 
kolaborashon entre e or- 
ganisashonnan. 
For di e bishita aki, a 
lanta un grupo di kontakto 
ku 


regularmente ta reuní. 
E grupo aki, huntu ku 
KNBSB, a konstruí un plan 
di término largu pa desar- 
oyo di nan deporte. 
Vèltnan/Stadionnan 
sigur, kurso/guia pa coach- 
nan, miembronan di direk- 
tiva i tambe ofisialnan riba 
tereno i pa tin un organ- 
isashon fuerte, ta e pun- 
tonan prinsipal den e plan 
menshoná. 
Riba inisiativa di e gru- 
po di kontakto aki, ya kaba 


tin diferente reunionnan ku 
a tuma lugá ku diferente 
organisashonnan di beisbòl 
i sòftbòl i tambe tabatin 
diferente kursonan di 
coachnan i treinernan 
ku a keda finalisá ku éksito 
manera TC1, TC2 i tambe 
Baseball5. 
Tur esakinan ta tuman- 
do lugá bou di nòmber di 
e proyekto “Nos ta bai ku- 
minsá huntu”. 
E nòmber aki a keda 


kreá simplemente pasó esei 
ta e úniko manera pa por 
logra e metanan, kual ta pa 
realmente traha huntu pa e 
hubentut di Boneiru. 
For di e grupo di kon- 
takto, Chynesca a keda 
selektá pa kontinuá komo 
“projectmedewerker/ 
kwartiermaker” ku e plan 
di término largu. 
Un tarea importante pa 
Chynesca ta pa duna apoyo 
na momentu di funda un 
federashon nobo, kaminda 
tur organisashon di beisbòl 
i sòftbòl lo uni den esaki. 
Esaki lo sòru na un 
mihó kolaborashon huntu i 
lo ofresé mas kontinuidat. 
E tarea i e nombramentu 
di Chynesca serka VWS, 
lo konosé un periodo di un 
aña. 
E intenshon ta ku despu- 
es e federashon mester ta 
aktivo. 
Den e periodo benidero, 
Chynesca ta bai realisá 
kòmbersashonnan ku tur 
organisashonnan di 
beisbòl i sòftbòl pa duna 
mas splikashon di su fun- 
shon. 
Chynesca: “Mi ta kon- 
tentu di por bai traha pa e 
deporte di beisbòl i sòftbòl 


i tambe pa e hubentut di 
Boneiru”. 
VWS, OLB i KNBSB ta 
sumamente kontentu ku e 
komienso di Chynesca. 
Esaki ta trese e siguien- 
te impulso na e plan di té- 
rmino largu i desaroyo di 
ámbos deporte. 
Direktor general di KN- 
BSB Stefaan Eskes: “Ta 
tremendo ku nos ta haña 
e oportunidat pa, banda di 
aktividat di nos deporte di 
mas haltu i desaroyo di tal- 
ento, tambe duna un apoyo 
amplio pa loke ta trata kur- 
sonan pa desaroyo di beis- 
bòl i sòftbòl na e islanan 
karibense hulandes. 
Ku e nombramentu di 
Chynesca nos ta dal un 
stap importante den e desa- 
royo.” 
Direktor di Indebon Ter- 
rence de Jongh: “Ya kaba 
Chynesca ta trahando ma- 
sha djaserka na e desaroyo 
di beisbòl i sòftbòl, manera 
e organisashon di Baseball 
Week Bonaire. 
E la laga sa kon impor- 
tante kolaborashon ta den 
e deporte. Ku su nombra- 
mentu esaki lo bai mehorá 
mas.” 


ATC - Vespo den futbòl femenino 
anochi na Fèlt ATC na Tera 
Kòrá, ta enfrentá otro e eki- 
ponan SV ATC di Tera Kòrá 
ku ta hunga na kas, esaki 
kontra e ekipo di SV Vespo 
di Rincon ku ta bishitante. 
Despues di e partido aki 
e kampionato ta sigui otro 
siman djaweps 1 di desèm- 


ber 2022. 
Riba e anochi aki pa 
8or na Fèlt ATC, ta en- 
frentá otro e ekiponan 
ATC di Tera Kòrá ku ta 
hunga otro partido na kas 
kontra e ekipo di Atl. Fla- 
mingo di e bario bisiña ku 
ta Nikiboko. 


Pa torneo ABCS na Kòrsou 
Selekshon futbòl ta biaha djaweps 


24 novèmber 2022 pa 7or 
anochi kontra Sürnam. 
E weganan di e torneo 
ta tuma lugá na Stadion 
Jean Francisca. 
Hungadónan di e selek- 
shon. 


Kipernan. 
M. Rombley i R. Mo- 
lina. 
Hungadónan. 
A.Serberie, J. Sint Jago, 
R. Frans, R. Anthony, R. 


Trinidat, A. Winklaar, N. 
Sonnenschein, R. Ole- 
ana, C. Isenia, R. Anita, 
F. Hierck, J. Libiana, Y. 
Seinpaal, J. Trinidad, A. 
Cicilia, J.Palacios. 
E paisnan den e tor- 
neo: 
Aruba. 
Boneiru. 
Kòrsou. 
Sürnam. 

ARUBA 
DEPORTE 


Djamars 22 novèmber 2022 

ROA CN ta sigui produsí guia di studiante di MBO di ﬁ shi durante nan periodo di 
stazje. Un biá tabata bunita pa sigui mira karanan familiar den e workshop pa re- 
freská i karanan nobo siguiente na e treinen. ROA CN ta gradisí tur e guianan di stu- 
diante pa nan motivashon i dedikashon momentu ku nan ta guia e studiantenan lokal. 


Treinen pa guia di studiante 


